**Sikhisme**

**Læseplan**

Med de nye læreplaners faglige mål, at eleverne skal kunne *redegøre for væsentlige sider af yderligere én større, nulevende religion med en længere historie og global betydning og udbredelse*, bliver sikhisme et muligt 3. emneområde.

**Faglige mål:**

Eleverne skal kunne:

* Redegøre for guru-begrebets betydning i sikhisme, herunder analysere og fortolke hagiografiske skildringer af især guru Nanak.
* Redegøre for sikhismen som skriftreligion og betydningen af Guru Granth Sahib, herunder analysere og fortolke kilder fra helligskriftet Adi Granth.
* Udfolde de centrale forestillinger i sikhisme, herunder gudsopfattelse (transcendent og immanent = panenteisme), maya, karma, samsara og mukti. I skal desuden kunne anvende begreberne i en analyse og fortolkning af centrale kilder i sikhismen.
* Karakterisere forskellige ritualer i sikhismen, herunder khalsa-broderskabets oprindelse og nutidige indvielsesritual med fokus på forskellige grader af religiøst engagement i sikhismen.
* Diskutere udfordringer for sikher i diaspora og religionens appelkraft i det senmoderne samfund.

**Oversigt:**

**Sikh-identitet**

Fokus på sikh-identitet i dag.

Lektie: Afsnittet ”Sikh-identitet”. I Religioner lever. Lindhart og Ringhof. 2017 s. 184-186

Kilder: Don’t Freak I’m sikh. Hentes her:<https://www.youtube.com/watch?v=Bug3TrH3pWo>

I’m sikh and I’m not a terrorist. Kan hentes her:<https://www.facebook.com/SinghStreetStyle/videos/440772876102390/?hc_ref=PAGES_TIMELINE>

Øvelser:

Gå på opdagelse i kunstudstillingen “The Sikh Project”. Hvad viser billederne om sikh-identitet i dag? Billederne og projektets formål kan undersøges her: <http://www.thesikhproject.com>

Se på kirkeministeriets liste over anerkendte trossamfund. Sikherne er placeret under hinduisme/hinduistisk inspireret. Listen kan ses her: http://www.km.dk/andre-trossamfund/liste-over-anerkendte-og-godkendte-trossamfund/. Diskuter om sikherne bør opnå kirkeministeriets anerkendelse af at være en selvstændig religion?

**Fra levende guru til skriftens guru**

Fokus på guru-begrebet i sikhismen (både de ti guruer og helligskriftet Guru Granth Sahib) og sikhismens opståen + formative periode.

Lektie: Afsnittet ”Fra levende guruer til skriftens guru”. I Religioner lever. Lindhart og Ringhof. 2017 s. 186-188

Kilder:<https://www.youtube.com/watch?v=Nrr3yO7AJwA>

Uddrag af Janem-sakhi. Fortalt til børn:<https://www.sikhnet.com/stories/audio/nanak-and-river>.

Øvelser:

Kreativ skriveøvelse (forstå hvad en hagiografi er): Skriv en kort guru-hagiografi over din sidemakker og reflektér over, hvilke forestillinger og ideer du ønsker at legitimere.

Læs hagiografien om guru Nanaks kaldelse. Brug Van Genneps faser i et overgangsritual til at beskrive guru Nanaks transformation og kald som guru.

Hvordan forklarer nutidige danske sikher guruernes betydning. Se evt. følgende video: <https://www.youtube.com/watch?v=k2z_M10kT30>   
Læs desuden følgende kilde: <http://www.religion.dk/sikhisme/hvem-er-sikhismens-stifter>

**Centrale forestillinger. Opfattelsen af Gud**

Fokus på centrale forestillinger i sikhismen, herunder gudsforestiling (transcendent og immanent) og det guddommelige i mennesket.

Lektie: Afsnittet ”Centrale forestillinger”. I Religioner lever. Lindhart og Ringhof. 2017 s. 191-194

Kilde: Mul Mantra i Adi Granth. Findes gengivet i Religioner lever s. 191.

Øvelser:

En anden oversættelse af Mul mantra end den vi har set i kapitlet, kommer fra Sikhungdom.dk, og den lyder: “Alt er ét. Sandhedens essens. Skaberen. Besidder ingen frygt, ej had. Udødelighedens form. Hævet over fødsel og død. Eksisterer ved egen vilje og realiseres ved Guruens nåde”. Gør det en forskel på, hvordan de centrale forestillinger opfattes?

**Centrale forestillinger. Menneskets problem og vejen til frelse**

Fokus på menneskets problem i verden (maya, haumai, karma, samsara) og vejen til frelse, mukti og de 5 spirituelle stadier.

Lektie: Afsnittet ”Centrale forestillinger”. I Religioner lever. Lindhart og Ringhof. 2017 s. 194-197.

Kilder. Japji v.1-4. Desuden hymne af Guru Amar Das fra Adi Granth v 6-7, v 29 og v 35-36. Findes på engelsk: <http://www.srigranth.org/servlet/gurbani.gurbani?S=y>

Øvelser:

Frelsesreligioner opererer ofte med en inddeling i, at mennesket på en eller anden måde sidder i en problematisk situation (et problem), som religionen kan hjælpe med at løse (frelse). Forklar med egne ord, hvad der ifølge sikhismen er problemet, og hvad der er løsningen dvs. frelsen? I din gennemgang skal du inddrage så mange begreber som muligt.

**Gurdwara og ritualer**

Fokus på rituel praksis i sikhismen og betydningen af Gurdwara.

Lektie: Afsnittet ”Gudstjeneste og gurdwara”. I Religioner lever. Lindhart og Ringhof. 2017 s. 198-202.

Ark: Feltarbejde: Metodiske overvejelser s. 29. På feltarbejde til Gurdwara i Vanløse. Kirkebjerg Alle 35 A, 2720 København.

Øvelser:

Læs kilden “Ritualer har en disciplinerende effekt” og diskuter ritualers betydning i sikhismen.   
Kan hentes her: <http://www.religion.dk/synspunkt/ritualer-har-en-disciplinerende-effekt>

Cyber-hukam of the day. Forklar den rituelle praksis. <http://fateh.sikhnet.com//Sikhnet/Register.nsf/CyberHukamnama!OpenForm>

**Khalsa-broderskabet**

Fokus på Khalsa-broderskabet, herunder initiationsriten

Lektie: Afsnittet ” Khalsa-broderskab og religiøst engagement”. I Religioner lever. Lindhart og Ringhof. 2017 s. 202-204.

Kilde:<https://www.youtube.com/watch?v=S_cOOnlJ5tY> (5-minutters tegnefilm på YouTube)

<https://www.youtube.com/watch?v=rtouvcupgW4> (ritualet på 1 minut)

Kilde: Amrit sanskâr (kilde på engelsk). Kan findes i McLeod “Textual sources for the study of Sikhism”.

Øvelser:

Skriftlig øvelse. Beskriv ud fra videolink de fem K’er, og forklar betydningen af dem. <https://www.youtube.com/watch?v=HAPA13-zDS4>

Læs kilden:<http://www.kristeligt-dagblad.dk/kirke-tro/sikh-f%C3%B8ler-sig-n%C3%B8gen-efter-forbud-mod-religi%C3%B8s-kniv>.   
Diskuter om Ripudaman Singh burde have lov til at beholde sit religiøse symbol, mens han er i Danmark?

**Etik og fællesskab**

Fokus på etik og betydningen af seva i sikhismen

Lektie: Afsnittet ” Etik og fællesskab”. I Religioner lever. Lindhart og Ringhof. 2017 s. 205-206

Kilde:<https://www.religion.dk/sikhisme/vaerdier-menneskerettigheder-og-sikhismen>.

Øvelser:

Hør følgende forklaring på seva (på engelsk): <https://www.youtube.com/watch?v=wsNe960061Y&index=29&list=PLcfWqGbTrBFoacVO0h6b69SaK_-yxEr3p>.. Diskuter betydningen af seva i sikhisme.

I sikhernes generelle retningslinjer, som også kaldes Rahit, udstikkes generelle guidelines og retningslinjer for en sikhs etiske og rituelle adfærd. Læs den (på engelsk) her: <http://www.gurunanakdarbar.net/sikhrehatmaryada.pdf> og overvej, hvad der kendetegner etik og adfærd i sikhismen?

**Global diaspora**

Fokus på sikhismen i diaspora, herunder udfordringer, berigelse og konflikt.

Lektie: Afsnittet ”Global diaspora”. I Religioner lever. Lindhart og Ringhof. 2017 s. 206-208

Kilde: [www.khalsa.dk](http://www.khalsa.dk/)

Øvelser:

Cyber-sangat: At leve som minoritet fører tit til diskussion og dialog, især på online-fora. Undersøg www.khalsa.dk se, hvilke emner der debatteres.

Unge sikher i diaspora finder egne udtryksformer for at blive sikh-chic. Tjek følgende facebookside ud og diskuter på hvilken måde, sikh-identitet bruges som selviscenesættelse. <https://www.facebook.com/SinghStreetStyle/?hc_ref=PAGES_TIMELINE>

Hvilke udfordringer har en sikh i diaspora? Se følgende link: <https://www.youtube.com/watch?v=Dr2FpTBXuBA>. Se evt. også følgende for en dialog om religiøs stigmatisering: <https://www.facebook.com/SinghStreetStyle/videos/440772876102390/>

**Sikhisme og det senmoderne samfund**

Fokus på sikhisme i Vesten med udgangspunkt i 3HO

Lektie: Afsnittet ”Sikhisme og det senmoderne samfund”. I Religioner lever. Lindhart og Ringhof. 2017. s. 209-210.

Kilde. Citater af Yogi Bhajan og 3HOs hjemmeside: [www.3ho.dk](http://www.3ho.dk/)

Øvelser:

Organisationen Happy, Holy, Healthy organisation (kaldet 3HO) henvender sig primært til vestlige konvertitter. Undersøg deres hjemmeside og overvej, hvad der kan virke tiltrækkende ved sikhismen for vestlige spirituelt søgende. Kan hentes her: <http://www.3ho.org/>.

**Forslag til læs videre:**

Dokumentarfilmen ”Under the turban”. Trailer og filmens hjemmeside: <http://www.undertheturbanmovie.com/>

Knut A. Jakobsen. Sikhisme. Historie, tradisjon og kultur. Høyskoleforlaget. 2006.

YouTube: Se videoer på Sikh Ungdom.